Lakaro ežeras
Lakaro ežeras (isp. Lago Lácar) – ežeras Argentinoje, Neukeno provincijoje, Lanino nacionaliniame parke, Anduose, 630 m aukštyje, šalia Čilės sienos. Ledyninės kilmės ežeras nusidriekęs iš vakarų į rytus 35 km, plotis siekia 3 km. Vakaruose siauru slėniu jungiasi su Nonthuė ežeru, iš kurio į Čilę teka Hua Humo upė (priklauso Ramiojo vandenyno baseinui. Įteka keli nedideli upeliai. Lakaro ežero vandens skaidrumas 10 m, kietumas – 29 m/l (CaCO3). Rytiniame ežero krante įsikūręs San Martin de los Andeso miestas. Ežeras naudojamas rekreacijai (sportinė žūklė, vandens pramogos, poilsis gamtoje). 1902 m. tikslinant Čilės ir Argentinos sieną, Lakaro ežero baseinas perduotas iš Čilės Argentinai. Salelė ežere Valčių prieplauka Sąsiauris tarp Lakaro ir Nonthuės ežerų